text: Billund lufthavn håbede forgæves
  20 april 2010 kl. 11.53
  Nye Aske-prognoser fra det britiske meteorologiske institut tager endnu engang håbet fra flypassagererne.
  Billund Lufthavn havde ellers håbet på, at situationen nu så lysere ud for flytrafikken.
  Men flyvesikringstjenesten Naviair har meddelt, at det danske luftrum forsat vil være lukket for starter og landinger.
  På baggrund af de seneste prognoser er luftrummet fortsat lukket - foreløbigt frem til kl. 02.00 onsdag nat.
  Passagerer, der skulle have fløjet tirsdag, opfordres til at kontakte deres flyselskab for nærmere information og evt. ombookning. 
  Ryanair har meddelt at alle selskabets flyvninger til og fra Danmark aflyses frem til onsdag den 21. april kl 13:00.
  